કહેવાય છે કે આ ફિલ્મ રાજસ્થાનનાં ભંવરી દેવી અને કોંગ્રેસી નેતા મહિપાલ મદેરણાના અશ્લીલ સીડીકાંડ પરથી બની છે. પરંતુ વાર્તાની દૃષ્ટિએ તેમાં કશું જ નવું નથી. ઉપરથી રાઇટર-ડિરેક્ટર કે. સી. બોકાડિયાની ટ્રીટમેન્ટ પણ એટલી જરી પુરાણી છે કે ક્યાંય એવું લાગતું જ નથી કે આ નવી ફિલ્મ છે. જાણે કૅબલ ટીવી પર કોઈ વાસી સસ્તી ભોજપુરી ફિલ્મ જોઈ રહ્યા હોઇએ એવી વાસ સતત ફિલ્મમાંથી આવ્યા કરે છે. તદ્દન નકલી લાગે એવી ફાઇટ, શરાબ-સુંદરી અને સત્તાના નશામાં રત રહેતા ભ્રષ્ટ નેતાઓ, ગુંડાઓ અને પોલીસ સાથે એમનું નેક્સસ, સાસ-બહુની સિરિયલો જેવા ઝૂમ અને ફ્રીઝ થઈ જતા શોટ્સ, તદ્દન નાટકીય અને શીખાઉ લાગે તેવી એક્ટિંગ… યકીન માનો, આ બધું જ આપણી ફિલ્મોમાંથી એક્સપાયરી ડેટ વટાવી ચૂક્યું છે.